2002ஆம் ஆண்டு டிசம்பர் மாதம் தமிழீழ விடுதலைப் புலிகளுக்கும் இலங்கை அரசாங்கத்துக்கும் இடையில் ஏற்படுத்தப்பட்ட ‘ஒஸ்லோ’ உடன்படிக்கையின் பிரகாரம், ‘ஒன்றுபட்ட இலங்கைக்குள் தமிழ் பேசும் மக்களின் வரலாற்று ரீதியான வாழ்விடப் பகுதிகளில் உள்ளக சுயநிர்ணய உரிமைக் கொள்கையின் பிரகாரம், சமஷ்டிக் கட்டமைப்பின் அடிப்படையிலமைந்த தீர்வொன்றை ஆராய்தல்.’என்கிற விடயம் குறிப்பிடப்பட்டிருக்கின்றது. இந்த விடயத்தை மறைமுகமாக (அல்லது பருமட்டாக) உயர்நீதிமன்றத்தின் தீர்ப்பு ஏற்றுக்கொள்வதாக, அரசமைப்புச் சட்ட வல்லுநர் கலாநிதி அசங்க வெலிகல குறிப்பிடுகின்றார்.